Jelaskan Cubaan lari dari Mas Selamat bin Kastari dalam bahasa melayu

Di dalam penjara, kakinya tempang selepas melompat dari bangunan tinggi ketika cuba melarikan diri pada 2001. Dia kemudiannya dibebaskan pada 2005.

Pada 20 Januari 2006 dia diberkas polis Indonesia ketika melawat anaknya di sebuah sekolah agama di Pulau Bintan. Singapura kemudiannya meminta supaya Mas Selamat diekstradisi dan dia kemudiannya ditahan di bawah ISA Singapura.

Mas Selamat telah memalukan sistem penjara di Singapura kerana berjaya meloloskan diri dengan mudah. Dia menyelamatkan diri dari Pusat Tahanan Jalan Whitley pada 27 Februari 2008 pada jam 4.04 petang. Dia ditahan di bawah Akta Keselamatan Dalam Negeri Singapura. Melalui tingkap tandas tidak berjerigi, dia meloloskan diri ketika dibawa bertemu dengan ahli keluarganya yang melawatnya ketika itu.

Tembok penjara konkrit berlapis 7 meter dan pagar berduri .Anggota yang berkawal lengkap bersenjata, pagar tinggi yang berduri dan unit kamera litar tertutup (CCTV) tidak memberi sebarang makna. Interpol mengeluarkan amaran keselamatan tahap jingga (Orange Notice) di seluruh 186 cawangannya di seluruh dunia atas permintaan Singapura. Ditukar kepada tahap merah beberapa hari kemudian. Gambar Mas Selamat disebarkan kepada 5.5 juta penduduk Singapura melalui tampalan poster di merata tempat dan khidmat pesanan multimedia (MMS).Seseorang di Singapura menawarkan RM2.39 juta kepada pemberi maklumat.

Dia kemudian menggunakan 'pelampung' untuk melarikan diri dari pantai Woodlands, Singapura ke pantai Stulang, kira-kira 1 km . Selat Tebrau atau Selat Johor tidak begitu lebar untuk direnangi. Kemudian dia ke rumah saudaranya Abdul Matin di Ulu Tiram dan Johar Hassan di sebuah perkampungan di Skudai. Dia membatalkan hasrat melarikan diri ke selatan Filipina atau ke Indonesia kerana Johor lebih sesuai dijadikan tempat persembunyian. Abdul Matin dipercayai merupakan seorang anggota biasa Jemaah Islamiah. Johar pula bersimpati dengan perjuangan JI.